6. évfolyam 
Irodalom
A tanuló törekedjen gondolatait érthetően, a helyzetnek megfelelően megfogalmazni, adekvátan alkalmazni a beszédet kísérő nem nyelvi jeleket.
Legyen képes mások rövidebb szóbeli üzeneteinek, rövidebb hallott történeteknek a megértésére, összefoglalására, továbbadására.
Ismerje, és alkalmazni tudja a legalapvetőbb anyaggyűjtési, vázlatkészítési módokat. Legyen képes önállóan a tanult hagyományos és internetes műfajokban (elbeszélés, leírás, jellemzés, levél, SMS, e-mail) szöveget alkotni. Törekedjen az igényes, pontos és helyes fogalmazásra, írásra.
Legyen képes az írott és elektronikus felületen megjelenő olvasott szövegek globális (átfogó) megértésére. Legyen képes önálló feladatvégzésre az információgyűjtés és ismeretszerzés módszereinek alkalmazásával (kézikönyvek és korosztálynak szóló ismeretterjesztő források). Tudja megfogalmazni, mi a különbség a mese és a monda között. Tudjon felsorolni három-négy művet Petőfitől és Aranytól, legyen képes egyszerűbb összehasonlítást megfogalmazni János vitéz és Toldi Miklós alakjáról.
Monda, rege, ballada
Ismerje A fehér ló mondáját, Janus Pannonius (Pannónia dicsérete), tudja értelmezni Arany János: Rege a csodaszarvasról c. művét.
Tudja értelmezni a Kőmíves Kelemen népballadát, és Arany János: A walesi bárdok című műballadát.
Ismerje a következő fogalmakat: Monda, rege, eredetmonda, felező 8-as ritmus. Arany János: Toldi
Ismerje a Toldi cselekményét, szerkezetét.
Ismerje a következő fogalmakat: verses epika, elbeszélő költemény, előhang, mottó, expozíció, kaland, allegória, epizód, késleltetés, körülírás, felező 12-es, sormetszet, fokozás, túlzás, megszólítás.
Gárdonyi Géza: Egri csillagok (házi olvasmány)
Ismerje a mű cselekményét, szerkezetét; a szereplők csoportjait, kapcsolataikat; konfliktusokat. Tudja a következő kulcsfogalmakat: történelmi regény, ifjúsági regény, kalandregény, téma, motívum.
Érzelmek, hangulatok, gondolatok Ismerje a következő fogalmakat:
történelmi regény, elbeszélő, időszerkezet, több szálon futó cselekmény, jellemek
Próbatételek, kalandok, hősök

Ismerje és tudja értelmezni Fazekas Mihály: Lúdas Matyi c. művét. Tudja a következő fogalmakat:
Próbatétel, kaland (cselekményszervező), próbatétel, ismétlődő motívum, vándortéma, időmértékes verselés, daktilus, spondeus, kötött verssor, hexameter, érv, nézőpont, érvelés.
Nyelvtan
Beszédkészség, szóbeli szövegek megértése és alkotása
Tudja a következő kulcsfogalmak/ fogalmakat: Beszédhelyzet, kommunikációs (illem) szabályok

Olvasás, az írott szöveg megértése. Olvasás, szövegértés
Tudja a következő kulcsfogalmak/ fogalmakat: Üzenet, szövegkép. Írás, fogalmazás
Legyen képes anyaggyűjtésre különféle nyomtatott és elektronikus forrásokból az írott mű elkészítéséhez.
Tudja a következő kulcsfogalmak/ fogalmakat: Vázlat, jellemzés,
Az írás nem nyelvi jelei: sorköz, betű, margó stb.
Tudja a következő kulcsfogalmak/ fogalmakat:
Helyesírási alapelv (kiejtés elve, szóelemzés elve, hagyomány elve, egyszerűsítés elve), elválasztás.
A nyelv szerkezete
Ismerje a szavak egy lehetséges osztályának, a szófajok legjellemzőbb csoportjait.
Tudja a következő kulcsfogalmak/ fogalmakat:
Alapszófajok: ige, főnév, melléknév, számnév, határozószó, névmás, igenév. 
Viszonyszók, mondatszók.

Követelmény az 6. évfolyam végén
Képes mások rövidebb szóbeli üzeneteinek, rövidebb hallott történeteknek a megértésére, összefoglalására, továbbadására.
Képes önállóan a tanult hagyományos és internetes műfajokban (elbeszélés, leírás, jellemzés, levél, SMS, e-mail stb.) szöveget alkotni. Törekszik az igényes, pontos és helyes fogalmazásra, írásra.
Az írott és elektronikus felületen megjelenő olvasott szövegek globális (átfogó) megértése, a szövegből az információk visszakeresése mellett képes újabb és újabb szövegértési stratégiákat megismerni, azokat alkalmazni. Képes önálló feladatvégzésre az információgyűjtés és ismeretszerzés módszereinek alkalmazásával (kézikönyvek és korosztálynak szóló ismeretterjesztő források).
Felismeri a szövegértés folyamatát, annak megfigyelésével képes saját módszerét fejleszteni, hibás olvasási szokásaira megfelelő javító stratégiát találni, és azt alkalmazni.
A tanuló ismeri a tanult alapszófajok (ige, főnév, melléknév, számnév, határozószó, igenevek, névmások), valamint az igekötők általános jellemzőit, alaki sajátosságait, a hozzájuk kapcsolódó főbb helyesírási szabályokat, amelyeket az írott munkáiban igyekszik alkalmazni is. Felismeri és megnevezi a viszonyszókat, mondatszókat.
A megismert új szavakat, közmondásokat, szólásokat próbálja aktív szókincsében is alkalmazni. Ismeri a következő fogalmakat: állandósult szókapcsolat, szólás, szóláshasonlat, közmondás, szállóige, köznyelvi metaforák.

